**Møtereferat**

|  |  |
| --- | --- |
| **Dato:** | 11.11.2020 |
| **Sted:** | Whereby/diagitalt |
| **Deltakere:** | Ola Gunnar Johnsrud, Johann Rud; Svein Willasen, Siri Jacobsen og Annelise Flaa |

**Referat**

|  |  |
| --- | --- |
| **Tema** | **Ansvarlig** |
| Innkalt til styremøte på bakgrunnn av innkalling fra NSSF til møte torsdag 12.11 med følgende agenda:    \*   Kort orientering om dagens situasjon og hva som gjelder mtp smittevernregler   \*   Nasjonale arrangement sett i lys av dagens situasjon   \*   Kan regionale renn gjennomføres?   \*   Lokale arrangement, hva gjør vi?      \*   Antall deltakere      \*   Antall funksjonærer      \*   Lavterskeltilbud      \*   Startkontingent, må den justeres slik at vi har arrangørklubber?  Johann sendte i forkant ut en kort spørreundersøkelse til klubbene rundt disse spørsmål, med særlig forkus på renn (NC/kvalifiseringer) |  |
| Gjennom samtaler og en spørreundersøkelse sendt til kretsens klubber var det svært stor enighet om at man ikke bør avlyse rennsesongen nå. Skiskytter Norge er nå i dugnadsmodus. Vi skal alle gjøre en dugnad på vegne av samfunnet i forhold til redusere og eliminere smitte. Samtidig er det viktig å holde lyset oppe for ungdom som finner glede og motivasjon gjennom idretten. Vi erkjenner at helsemyndigheters regler og retningslinjer er ufravikelige. Dog ligger det ikke i dagens regler fra helsemyndighetene et krav om at man avlyser «sosiale sammenkomster frem i tid». FHI oppfrodrer tvert i mot til aktivitet spesielt for gruppen under 20 år. (med unntak av akkurat nå i en stigende fase)  Klubbene og kretsen mener det er viktig for motivasjon og glede at man gjør alt man kan for å gjennomføre sesongen på best mulig måte.  Kretsen mener sammen med klubbene at man må jobbe iherdig med kreative løsninger for å få gjennomført renn – særlig NC. Hvis det i praksis betyr at man må splitte opp rennhelger, for eksempel dele opp dager eller arrangørsteder for ungdom/junior og senior så må man starte der.  Hvis det i ytterste konsekvens betyr at man kan arrangere renn utelukkende med stående skyting- så er det bedre enn ikke noe renn. Også hvis det betyr at man ikke har kapasitet til å gjennomføre innskyting.  Man bør på ingen måte avlyse NC for de yngre klassene, mens man planlegger å arrangere for senior – slik Norges Skiforbund foreslo.  Det er kretsens og klubbens klare oppfatning at uttak til representasjon for Norge i mesterskap MÅ være forankret i renn fra denne vinteren. Det vil si at hvis en velger å sende løpere til mesterskap – så må vi ha gjennomført minimum 1 uttaksrenn hvor ALLE har fått anledning til å kvalifisere seg. Hvis det betyr at man i første runde må arrangere lokale/regionale uttaksrenn som kvalifiserer til et landsomfattende kvalifiseringsrenn – så er det løsningen.  Det bør ikke være slik at NSSF gjør skjønnsmessige uttak, utover de allerede eksisterende retningslinjer (opp til 1 løper på skjønn). Uttak til for eksempel EM bør også følge de tilrådninger som gitt her. Det er særlig viktig i denne sesongen, hvor utøvere allerede er i en vanskelig situasjon, at man ikke sementerer en holdning ved at «de som var best i fjor og i forfjor» er fortsatt best – uten at man prøver dette.  Utviklingstrappa gjelder også i sesongen 2020/2021.  Kretsen gjør de samme vurderinger omkring gjennomføring av HL. Kreative løsninger for gjennomføring – puljer av 30 løpere av gangen, og i ytterste konsekvens bare 1 renndag vurderes bedre enn avlysning.  Kretsen og klubbene mener det vil være stor forståelse for om renn må avlyses på kort varsel.  Kretsen vil søke å samarbeide med klubbene om å få arrangert så mye aktivitet som mulig lokalt. Dette er viktig at NSSF også bidrar med. Økonomisk støtte og ressurser og kunnskapsdeling mellom arrangører kan bidra til aktivitet og at vi kommer styrket ut av situasjonen. Kretsen erkjenner at å holde påterminlisten så lenge som mulig kan medføre at ressurser blir bundet opp, og med det kan føre til redusert fleksibilitet og omstillingsevne ved avlysninger av renn på kort varsel.  Det kan føre til at en ikke klarer å arrangere renn i det hele tatt.  Kretsens klubber viser stor dugnadsiver – og klubber jobber med løsninger for å kunne arrangere renn på kort varsel.  Vi må sikre fortsatt motivasjon for å drive med skiskyting, til flest mulig utøvere. |  |